Հայաստանի և Վրաստանի միջև պետական սահմանի Սադախլո-Բագրատաշեն անցման կետի տարածքում Դեբեդ գետի վրա նոր կամրջի կառուցման աշխատանքները համակարգելու նպատակով ստեղծվել է հայ-վրացական միջկառավարական համատեղ հանձնաժողով։ Հանձնաժողովի երկու կողմերի անհատական կազմը հաստատվել է ՀՀ և Վրաստանի կառավարությունների կողմից՝ համապատասխանաբար ՀՀ վարչապետի 2015թ․ հոկտեմբերի 21-ի N 978-Ա և Վրաստանի կառավարության 2015թ․ օգոստոսի 11-ի N 1721 որոշումներով։